To **Πανελλήνιο πρωτάθλημα ποδηλασίας** 1949 είχε προγραμματιστεί να γίνει στη Ρόδο αλλά τελικά για οικονομικούς λόγους διεξήχθη στη Φιλοθέη στις 30 Νοεμβρίου και 4 Δεκεμβρίου 1949. Περιλάμβανε δύο ατομικά αγωνίσματα ανδρών: ταχύτητας σε πίστα και αντοχής σε δημόσιο δρόμο. Για πρώτη φορά ίσχυσε ομαδική βαθμολογία 4-3-2-1 για τους τέσσερις πρώτους αθλητές, στην οποία επικράτησε ο **Πανιώνιος**, ο οποίος έτσι κατέκτησε το πρώτο πανελλήνιο πρωτάθλημα ομαδικής βαθμολογίας. 

Το 1948 δεν είχε διεξαχθεί πανελλήνιο πρωτάθλημα, παρά μόνο αγώνες πρόκρισης για τους Ολυμπιακούς αγώνες του Λονδίνου, με νικητές τους Λεωνίδη, Κουβέλη (150χλμ αντοχής) και Καλούδη, Σεφεριάδη (σπριντ). Οι Λεωνίδης, Κουβέλης, Καλούδης μετείχαν στην Ολυμπιάδα, χωρίς ιδιαίτερη επιτυχία.

Αγώνας ταχύτητας
----------------

Διεξήχθη στις 30 Νοεμβρίου στο γραφικό προάστειο της Φιλοθέης. Μετείχαν 12 ποδηλάτες, εκ των οποίων οι 4 από τη Ρόδο. Οι αθλητές συναγωνίστηκαν ανά ζεύγη σε απόσταση 350μ, εκ των οποίων χρονομετρήθηκαν στα τελευταία 200μ. Δεν υπήρχε η δυνατότητα μεγαλύτερης πίστας 1000μ που ήταν το σωστό. Οι αγώνες ολοκληρώθηκαν σε ένα απόγευμα. Ως τα ημιτελικά η πρόκριση κρινόταν σε μία κούρσα. Στον τελικό ο νικητής αναδείχθηκε στις δύο νικηφόρες κούρσες. Πρωταθλητής αναδείχθηκε ο **Αναστάσης Σεφεριάδης** του Πανιωνίου που επικράτησε δύο φορές στον τελικό επί του Θοδωρή Κυριακού του ίδιου συλλόγου. Στο νικητή απονεμήθηκε η φανέλλα του πρωταθλητή, μετάλλιο και δίπλωμα. Μετάλλια και διπλώματα δόθηκαν και στους δεύτερο και τρίτο.

### Αποτελέσματα

|  |  |
| --- | --- |
| * **Προκριματικοί**
1. **Σεφεριάδης** (Πανιώνιος) νικά Πουλόπουλο (ΠΑΟ)
2. **Τσελεπιλέρης** (ΑΟΝ Ρόδου) νικά Λαγκάνη (Ατρόμητος Ρόδου)
3. **Κελεπέρας** (Δωριεύς) νικά Κριεζή (ΠΑΟ)
4. **Λεωνίδης** (Πανιώνιος) νικά Ρεγγάκο (ΠΑΟ)
5. **Κυριακού** (Πανιώνιος) νικά Βασιλείου (ΠΑΟ)
6. **Μπαλτζής** (Δωριεύς) νικά Μπερμπερίδη (ΠΑΟ)
* **Ρεπεσάζ ηττημένων**
1. **Λαγκάνης** νικά Μπερμπερίδη και Πουλόπουλο
2. **Κριεζής** νικά Βασιλείου και Ρεγγάκο
 | * **Προημιτελικοί**
1. **Σεφεριάδης** νικά Λαγκάνη
2. **Τσελεπιλέρης** νικά Λεωνίδη
3. **Κυριακού** νικά Μπαλτζή
4. **Κελεπέρας** νικά Κριεζή
* **Ημιτελικοί**
1. **Σεφεριάδης** νικά Κελεπέρα
2. **Κυριακού** νικά Τσελεπιλέρη
* **Μικρός τελικός**
1. **Κελεπέρας** νικά Τσελεπιλέρη με χρόνο 13.9 και διαφορά 2,5 μήκη
 |

* **ΤΕΛΙΚΟΣ**

1. 1ος τελικός: **Αναστάσης Σεφεριάδης** (Πανιώνιος) νικά Θοδωρή Κυριακού (Πανιώνιος) με χρόνο 13.3 και διαφορά 1,5 μήκος.
2. 2ος τελικός: **Αναστάσης Σεφεριάδης** (Πανιώνιος) νικά Θοδωρή Κυριακού (Πανιώνιος) με χρόνο 14.0 και διαφορά 1,5 μήκος.

#### Κατάταξη

| Θέση | Αθλητής | Σωματείο | Βαθμοί |
| --- | --- | --- | --- |
| **1.** | **Αναστάσης Σεφεριάδης** | **Πανιώνιος**  | 4 |
| 2. | Θοδωρής Κυριακού | Πανιώνιος | 3 |
| 3. | Κελεπέρας | Δωριεύς Ρόδου | 2 |
| 4. | Τσελεπιλέρης | ΑΟ Νεοχωρίου Ρόδου | 1 |

Αγώνας αντοχής 100χλμ
---------------------

Διεξήχθη την Κυραική 4 Δεκεμβρίου στους δρόμους της Φιλοθέης. Έγιναν 50 γύροι σε ασφαλτοστρωμένη διαδρομή 2χλμ. Πήραν μέρος 14 ποδηλάτες, δέκα Αθηναίοι και τέσσερις Ρόδιοι. Νικητής και πανελληνιονίκης αναδείχθηκε ο **Ευάγγελος Κουβέλης** της ΑΕΚ με 2 ώρες 56΄57΄΄. Δεύτερος τερμάτισε ο Π. Λεωνίδης αλλά ακυρώθηκε έπειτα από ένσταση, διότι δέχτηκε βοήθεια, όταν το ποδήλατό του έπαθε κάποια βλάβη. Τη δεύτερη θέση κατέλαβε ο νεαρός Χατζηαργυρίου, επίσης του Πανιωνίου. 

### Αποτελέσματα

| Θέση | Αθλητής | Σωματείο | Επίδοση | Βαθμοί |
| --- | --- | --- | --- | --- |
| **1.** | **Ευάγγελος Κουβέλης**  | **ΑΕΚ**  | **2:56.57** | 4 |
| 2.\* | Αργύρης Χατζηαργυρίου | Πανιώνιος | 3:13.48 | 3 |
| 3. | Κελεπέρας | Δωριεύς Ρόδου | 3:26.02 | 2 |
| 4. | Τσελεπιλέρης | ΑΟ Νεοχωρίου Ρόδου |  | 1 |
| 5. | Μπερμπερίδης | ΠΑΟ |  |
| 6. | Πουλόπουλος | ΠΑΟ |  |
| 7. | Μπαλτζής | Δωριεύς Ρόδου |  |

\*Δεύτερος τερμάτισε ο Πέτρος Λεωνίδης του Πανιωνίου με χρόνο 3:02.09, αλλά ακυρώθηκε έπειτα από ένσταση. Έξι αθλητές εγκατέλειψαν: Βασιλείου (ΠΑΟ), Κριεζής (ΠΑΟ), Καλαντζής (ΠΑΟ), Ρεγγάκος (ΠΑΟ), Κυριακού (Πανιώνιος), Λαγκάνης (Ατρόμητος Ρόδου).

Βαθμολογία
----------

Στους αγώνες ίσχυσε ομαδική βαθμολογία για τους τέσσερις πρώτους αθλητές (4-3-2-1) για πρώτη φορά στην ιστορία του πανελληνίου πρωταθλήματος. Πρωταθλητής Ελλάδος αναδείχθηκε ο **Πανιώνιος** με 10β.

| Θέση | Σωματείο | Βαθμοί | Μετάλλια  (χρ.-ασημ.-χάλκ.) |
| --- | --- | --- | --- |
| **1.** | **Πανιώνιος**  |  **10** | **1-2-0** |
| 2. | Δωριεύς Ρόδου | 4 |  0-0-2 |
|. | ΑΕΚ | 4 | 1-0-0  |
| 4. | ΑΟ Νεοχωρίου Ρόδου | 2 |  |

Πηγές
-----

* "Αθλητική Ηχώ", 1 και 5/12/1949.
* "Εμπρός", 1/12/1949.
* "Εμπρός", 6/12/1949.